description: Ranije sam često čitao o jednom te istom – da je nemoguće promeniti svoju sudbinu i pobeći od nje. Kao rezultat mojih dugogodišnjih istraživanja, koja su potvrđena u praksi izlečenja obolelih osoba, ustanovljeno je da promenom karaktera i pogleda na svet možemo da promenimo sudbinu, karmu. U ovoj knjizi nastavljam da opisujem mehanizam koji povezuje misli, emocije i čovekovo ponašanje s njegovim bolestima i bolestima njegove dece. Takođe sam, po hijerarhijskom redosledu, klasifikovao zemaljske i duhovne vrednosti za koje duša može da se veže, a izložio sam i ispravan pogled na svet, pri čemu su navedeni primeri toga kako sam pomogao ljudima da ozdrave i da povrate duševnu harmoniju kroz molitvu i pokajanje, kao i putem promene karaktera i pogleda na svet. Nadam se da će informacije, sadržane u knjizi, pomoći čitaocu da samostalno razreši svoje probleme.Odzivi čitalaca o knjizi:Od sveg srca Vam hvala za iskustvo koje delite s nama. Kada sam počela da čitam Vašu prvu knjigu, ona je za mene bila otkrovenje. Nabavila sam i ostale Vaše knjige i žudno ih pročitala. To šta se dešavalo u mojoj duši – ne može da se opiše rečima. Svi iz mog okruženja su konstatovali da se moj karakter promenio nabolje. Ipak, i dalje mi je teško da se korenito promenim: iz mene često izbijaju agresija, osude, uninije i strah. Imajući u vidu kakve sam sve gluposti usvojila u svom kratkom životu, ne treba da se nadam brzim promenama. Veoma sam zahvalna Bogu jer mi je kroz Vas ukazao u kom pravcu treba da idem u trenutku kada se činilo da sam stigla do kraja puta.Kada sam imala 20 godina, udala sam se za čoveka u kome su bili koncentrisani svi ljudski poroci - narkomanija, alkoholizam, zavisnost od kockanja, perverzije, okrutnost i dr. Kao rezultat toga ja sam se, takođe, skotrljala na dno i upala u zavisnost od droga, alkohola i seksa. Počela sam da čitam Vaše knjige i odjednom sam osetila snažnu odbojnost prema alkoholu, nikotinu, narkoticima, seksu, pa čak i psovkama. Upisala sam fakultet o kome sam maštala, postala odličan student, počela da se bavim jogom, pomirila se sa svojim ocem, koji me je napustio kada sam imala četiri godine, i promenila sam se do neprepoznatljivosti. U moj život su uplovili predivni, izuzetno duhovni ljudi! Cela moja porodica živi u skladu s Vašim sistemom. Najiskrenije smo Vam zahvalni. Hvala Vam što ste nam otvorili oči!Meni je 35 godina, udata sam i imam troje dece. Kada sam imala 17 godina, moja draga i voljena majka, poklonila mi je Vašu prvu knjigu. Ne volim baš mnogo da čitam, ali ta knjiga mi se veoma dopala. To je prva knjiga koju sam „progutala”, a za njom su došla druga i treća... Bila sam šokirana jer se ispostavilo da moja predstava o životu ništa nije valjala. Za mene se time okončao pakao u kome sam živela! Stupila sam u raj! Nestale su sve misli i čitavo moje biće je preplavila ljubav. Osećaj poletnosti me nije napuštao. Postalo mi je apsolutno jasno da nema nikakvih razloga za strah i da je sve ono što nam se dogodilo, što nam se dešava ili će nam se dogoditi – dato od Boga, a u ime ljubavi, za dobrobit duše. I sve što se dešavalo, prihvatala sam s ljubavlju i radošću. Mojoj majci se činilo da su joj podmetnuli neku drugu ćerku. Naši odnosi su postali savršeni. Ka meni su težili svi, kao što biljke teže Suncu. Ni samu sebe nisam mogla da prepoznam. Postala sam veoma vesela, prepuna života i lepe spoljašnjosti, u mene su počeli da se zaljubljuju mladići. Vi ste taj čovek, koji objašnjava ljudima da je sve moguće! Zahvalna sam Bogu zbog Vaših istraživanja i Vašeg rada.
language: Serbian
title: Dijagnostika karme: Čista karma - knjiga 2, I deo
publisher: Aruna